**DĖL TEISĖS TEIKTI AKREDITUOTĄ SOCIALINĘ PRIEŽIŪRĄ IR (AR) AKREDITUOTĄ LAIKINO ATOKVĖPIO PASLAUGĄ ROKIŠKIO SOCIALINIŲ PASLAUGŲ CENTRUI**

2024 m. liepos 25 d. Nr. MV-413

Rokiškis

Vadovaudamasis Socialinės priežiūros akreditavimo Rokiškio rajono savivaldybėje tvarkos aprašo, patvirtinto Rokiškio rajono savivaldybės mero 2024 m. liepos 24 d. potvarkiu Nr. MV-412 „Dėl Rokiškio rajono savivaldybės socialinės priežiūros , laikino atokvėpio paslaugos akreditavimo tvarkos aprašo patvirtinimo“ 14 punktu, atsižvelgdamas į Rokiškio socialinių paslaugų centro 2024 m. liepos 23 d. prašymą „Leisti teikti akredituotą socialinę priežiūrą ir (ar) akredituotą laikino atokvėpio paslaugą“:

1. S u t e i k i u Rokiškio socialinių paslaugų centrui (kodas 306916348, teisinė forma – biudžetinė įstaiga, buveinės adresas: J. Basanavičiaus g.8, Rokiškis) teisę teikti akredituotą socialinę priežiūrą ir (ar) akredituotą laikino atokvėpio paslaugą.

2. N u s t a t a u, kad Rokiškio socialinių paslaugų centras Rokiškio rajono savivaldybės gyventojams teiks šias socialinės priežiūros paslaugas:

2.1. pagalba į namus:

2.1.1. suaugusiems asmenims su negalia ir jų šeimoms;

2.1.2. senyvo amžiaus asmenims ir jų šeimoms;

2.1.3. kitiems asmenims ir jų šeimoms (laikinai dėl ligos ar kitų priežasčių savarankiškumo netekusiems asmenims);

2.2. socialinių įgūdžių ugdymas, palaikymas ir (ar) atkūrimas:

2.2.1. suaugusiems asmenims su negalia ir jų šeimoms;

2.2.2. socialinę riziką patiriantiems suaugusiems asmenims ir jų šeimoms;

2.3. palydėjimo paslauga jaunuoliams (pilnametystės sulaukusiems asmenims iki 24 metų, kuriems buvo teikta socialinė (rūpyba) institucijoje ar kurie gyveno socialinę riziką patiriančiose šeimose) (teikimo vieta: Mokyklos g.9, Obeliai);

2.4. socialinė priežiūra šeimoms:

2.4.1. socialinę riziką patiriančioms šeimoms ir jų vaikams;

2.4.2. šeimoms, auginančioms vaikus su negalia ar vaikus, turinčius raidos sutrikimų ir jų vaikams;

2.4.3. asmenų su negalia šeimoms ir jų vaikams;

2.5. apgyvendinimas savarankiško gyvenimo namuose (teikimo vieta: Mokyklos g. 9, Obeliai, 10 vietų; teikimo vieta: Stoties g.68, Obeliai, 30 vietų):

2.5.1. suaugusiems asmenims su negalia;

2.5.2. senyvo amžiaus asmenims;

2.5.3. socialinę riziką patiriantiems suaugusiems asmenims ir jų šeimoms;

2.5.4. socialinę riziką patiriančioms šeimoms;

2.5.5. kitiems asmenims ir jų šeimoms;

2.6. laikinas apnakvindinimas (teikimo vieta: Stoties g.68, Obeliai, 5 vietos):

2.6.1. smurto artimoje aplinkoje pavojų keliantiems asmenims;

2.7. intensyvi krizių įveikimo pagalba (teikimo vieta: Mokyklos g. 9, Obeliai, 30 vietų; teikimo vieta: Stoties g.68, Obeliai, 5 vietos):

2.7.1. vaikams, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kitiems tos šeimos vaikams kartu su jų atstovais (atstovu) pagal įstatymą;

2.7.2. socialinę riziką patiriančioms šeimoms;

2.7.3. smurto artimoje aplinkoje pavojų keliantiems asmenims;

2.7.4. kitiems asmenims (pvz., smurtą patyrusiems asmenims, smurto artimoje aplinkoje pavojų patiriantiems asmenims, jų vaikams ir kt.);

2.8. psichosocialinė pagalba (teikimo vieta: J. Basanavičiaus g.8, Rokiškis):

2.8.1. vaikams su negalia ir jų šeimoms;

2.8.2. vaikams, kuriems pagal Vaiko teisių apsaugos pagrindų įstatymą nustatyta laikinoji priežiūra, kitiems tos šeimos vaikams kartu su jų atstovais pagal įstatymą;

2.8.3. krizinėje situacijoje (skyrybos, darbo praradimas, artimojo netektis ir kt.) esančioms šeimoms ir jų nariams;

2.8.4. socialinę riziką patyrusiems ar patiriantiems vaikams ir jų šeimoms;

2.8.5. smurto artimoje aplinkoje pavojų keliantiems asmenims;

2.8.6. kitiems asmenims ir jų šeimoms;

2.9. pagalba globėjams (rūpintojams), budintiems ir nuolatiniams globotojams, įtėviams ir šeimynų dalyviams ar besirengiantiems jais tapti asmenims:

2.9.1. asmenims, globojantiems (rūpinantiems), prižiūrintiems ar įvaikinusiems vaikus, ir jų vaikams;

2.9.2. asmenims, besirengiantiems tapti budinčiais ar nuolatiniais globotojais, globėjais (rūpintojais), šeimynų steigėjais, dalyviais ar įtėviais;

2.10. vaikų dienos socialinė priežiūra (teikimo vieta: Mokyklos g.9, Obeliai, 25 vietos):

2.10.1. socialinę riziką patiriantiems 6–18 metų vaikams ir jų šeimoms;

2.10.2. 6–18 metų vaikams iš socialinę riziką patiriančių šeimų ir toms šeimoms;

2.10.3. 6–18 metų vaikams su negalia ir jų šeimoms;

2.10.4. kitiems 6–18 metų vaikams (pvz., likusiems be tėvų globos vaikams) ir jų šeimoms;

2.11. laikino atokvėpio paslauga(asmeniui(šeimai), prižiūrinčiam (-čiai) prižiūrimą asmenį).

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Daiva Kilienė